               EUROOPAN KOMISSIO
            Bryssel 17.5.2018
            COM(2018) 295 final
            2018/0147(NLE)
            Ehdotus
            NEUVOSTON PÄÄTÖS
            Euroopan unionin ja Kiinan kansantasavallan hallituksen välisen tiettyjä lentoliikenteen näkökohtia koskevan sopimuksen tekemisestä unionin puolesta

               PERUSTELUT

               1.EHDOTUKSEN TAUSTA

               •Ehdotuksen perustelut ja tavoitteet

                  Neuvosto antoi unionin tuomioistuimen ns. open skies -asioissa antamien tuomioiden jälkeen 5. kesäkuuta 2003 komissiolle valtuudet aloittaa kolmansien maiden kanssa neuvottelut voimassa olevien kahdenvälisten lentoliikennesopimusten tiettyjen määräysten korvaamisesta unionitason sopimuksella (”horisontaalinen valtuutus”). Sopimusten tarkoituksena on antaa kaikille EU:n lentoliikenteen harjoittajille syrjimätön pääsy Euroopan unionin ja kolmansien maiden välisille lentoreiteille ja saattaa näin jäsenvaltioiden ja kolmansien maiden kahdenväliset lentoliikennesopimukset unionin oikeuden mukaisiksi.

               •Yhdenmukaisuus muiden alaa koskevien politiikkojen säännösten kanssa

                  Sopimuksen määräykset korvaavat jäsenvaltioiden ja Kiinan kansantasavallan, jäljempänä ’Kiina’, 27 kahdenväliseen lentoliikennesopimukseen sisältyvät voimassa olevat määräykset tai täydentävät niitä.

               •Yhdenmukaisuus unionin muiden politiikkojen kanssa

                  Sopimuksella edistetään unionin ulkoisen ilmailupolitiikan perustavoitetta saattamalla voimassa olevat kahdenväliset lentoliikennesopimukset unionin oikeuden mukaisiksi.

               2.OIKEUSPERUSTA, TOISSIJAISUUSPERIAATE JA SUHTEELLISUUSPERIAATE

               •Oikeusperusta

                  SEUT-sopimuksen 100 artiklan 2 kohta ja 218 artiklan 6 kohdan a alakohta

               •Toissijaisuusperiaate (jaetun toimivallan osalta)

                  Ehdotus perustuu täysin neuvoston myöntämään ”horisontaaliseen valtuutukseen”, ja siinä otetaan huomioon unionin oikeuden ja kahdenvälisten lentoliikennesopimusten soveltamisalaan kuuluvat asiat.

               •Suhteellisuusperiaate

                  Sopimuksella muutetaan tai täydennetään kahdenvälisten lentoliikennesopimusten määräyksiä ainoastaan siltä osin kuin on tarpeen unionin oikeuden noudattamiseksi.

               •Toimintatavan valinta

                  Unionin ja Kiinan välinen sopimus on tehokkain keino saattaa kaikki jäsenvaltioiden ja Kiinan voimassa olevat kahdenväliset lentoliikennesopimukset unionin oikeuden mukaisiksi.

               3.JÄLKIARVIOINTIEN, SIDOSRYHMIEN KUULEMISTEN JA VAIKUTUSTENARVIOINTIEN TULOKSET

               •Jälkiarvioinnit/toimivuustarkastukset

                  Ei sovelleta.

               •Sidosryhmien kuuleminen

                  Komissio on SEUT-sopimuksen 218 artiklan 4 kohdan mukaisesti kuullut erityiskomiteaa neuvottelujen kuluessa. Neuvottelujen aikana on kuultu myös toimialan edustajia. Tämän prosessin aikana esitetyt huomautukset on otettu huomioon. Kyseessä olevat jäsenvaltiot ovat tarkistaneet kahdenvälisiin lentoliikennesopimuksiin tehtyjen viittausten oikeellisuuden. Toimialan edustajat korostivat vankan oikeusperustan tärkeyttä alan kaupallisen lentotoiminnan kannalta.

               •Asiantuntijatiedon keruu ja käyttö

                  Ei sovelleta.

               •Vaikutustenarviointi

                  Ei sovelleta.

               •Sääntelyn toimivuus ja yksinkertaistaminen

                  Ehdotuksella yksinkertaistetaan lainsäädäntöä. Jäsenvaltioiden ja Kiinan kahdenvälisten lentoliikennesopimusten asiaa koskevat määräykset korvataan tai niitä täydennetään yhdellä sopimuksella.

               •Perusoikeudet

                  Ei sovelleta.

               4.TALOUSARVIOVAIKUTUKSET

                  Ehdotuksella ei ole vaikutuksia unionin talousarvioon.

               5.LISÄTIEDOT

               •Toteuttamissuunnitelmat, seuranta, arviointi ja raportointijärjestelyt

                  Osapuolet ilmoittavat toisilleen kirjallisesti diplomaattiteitse tämän sopimuksen voimaansaattamisen edellyttämien sisäisten menettelyjensä päätökseen saattamisesta. Sopimus tulee voimaan päivänä, jona jälkimmäinen näistä ilmoituksista annetaan.

               Selittävät asiakirjat (direktiivien osalta)

                  Ei sovelleta.

               Ehdotukseen sisältyvien säännösten yksityiskohtaiset selitykset

                  Jäsenvaltioiden ja kolmansien maiden välisiä kansainvälisiä ilmailusuhteita on yleensä säännelty jäsenvaltioiden ja kolmansien maiden kahdenvälisillä lentoliikennesopimuksilla, tällaisten sopimusten liitteillä ja muilla niihin liittyvillä kahdenvälisillä tai monenvälisillä järjestelyillä.

                  Jäsenvaltioiden tekemiin kahdenvälisiin lentoliikennesopimuksiin sisältyvät perinteiset nimeämislausekkeet ovat kuitenkin unionin oikeuden vastaisia. Ne antavat kolmannelle maalle mahdollisuuden evätä tai peruuttaa kokonaan tai tilapäisesti liikennöintiluvat tai muut luvat sellaiselta lentoliikenteen harjoittajalta, jonka jokin jäsenvaltio on nimennyt mutta joka ei ole kyseisen jäsenvaltion tai sen kansalaisten omistuksessa ja tosiasiallisessa määräysvallassa. Tämän on katsottu syrjivän sellaisia EU:n lentoliikenteen harjoittajia, jotka ovat sijoittautuneet jonkin jäsenvaltion alueelle mutta jotka ovat jonkin toisen jäsenvaltion kansalaisten omistuksessa tai määräysvallassa. Tämä on vastoin Euroopan unionin toiminnasta tehdyn sopimuksen 49 artiklaa, jossa sijoittautumisvapauttaan käyttäneille jäsenvaltioiden kansalaisille taataan sijoittautumisvaltiossa sama kohtelu kuin kyseisen jäsenvaltion kansalaisille.

                  Myös esimerkiksi lentoyhtiöiden väliset pakolliset kaupalliset sopimukset ovat kysymyksiä, joissa unionin oikeuden noudattaminen olisi varmistettava tarkistamalla tai täydentämällä jäsenvaltioiden ja kolmansien maiden välisten lentoliikennesopimusten voimassa olevia määräyksiä.

                  Horisontaalisen valtuutuksen liitteessä esitetään neuvotteluissa noudatettavat menettelyt ja neuvotteluohjeet. Komissio on näiden menettelyjen ja ohjeiden mukaisesti neuvotellut Kiinan kansantasavallan kanssa sopimuksen, jolla korvataan jäsenvaltioiden ja Kiinan voimassa olevien kahdenvälisten lentoliikennesopimusten tietyt määräykset. Sopimuksen 2 artiklalla korvataan perinteiset nimeämislausekkeet EU:n nimeämislausekkeella, minkä ansiosta kaikki EU:n lentoliikenteen harjoittajat voivat hyödyntää sijoittautumisoikeutta. Sopimuksen 4 artikla tarjoaa ratkaisun mahdollisiin ristiriitoihin unionin kilpailusääntöjen kanssa.

               Sopimus olisi tehtävä sen jälkeen, kun se on allekirjoitettu. Tätä koskevaa päätöstä ehdotetaan ohessa.

               2018/0147 (NLE)

               Ehdotus

               NEUVOSTON PÄÄTÖS

               Euroopan unionin ja Kiinan kansantasavallan hallituksen välisen tiettyjä lentoliikenteen näkökohtia koskevan sopimuksen tekemisestä unionin puolesta

               EUROOPAN UNIONIN NEUVOSTO, joka

               ottaa huomioon Euroopan unionin toiminnasta tehdyn sopimuksen ja erityisesti sen 100 artiklan 2 kohdan yhdessä sen 218 artiklan 6 kohdan a alakohdan kanssa,

               ottaa huomioon Euroopan komission ehdotuksen,

               ottaa huomioon Euroopan parlamentin hyväksynnän,

               sekä katsoo seuraavaa:

               (1)Euroopan unionin ja Kiinan kansantasavallan hallituksen välinen tiettyjä lentoliikenteen näkökohtia koskeva sopimus, jäljempänä ’sopimus’, on allekirjoitettu neuvoston päätöksen …/…/EU
                  1
                mukaisesti sillä varauksella, että sopimuksen tekeminen saatetaan päätökseen myöhemmin.

               (2)Sopimuksen tarkoituksena on saattaa 27 jäsenvaltion ja Kiinan kansantasavallan väliset kahdenväliset lentoliikennesopimukset unionin oikeuden mukaisiksi.

               (3)Sopimus olisi hyväksyttävä unionin puolesta,

               ON HYVÄKSYNYT TÄMÄN PÄÄTÖKSEN:

               1 artikla

               Hyväksytään unionin puolesta Euroopan unionin ja Kiinan kansantasavallan hallituksen välinen sopimus tietyistä lentoliikenteen näkökohdista, jäljempänä ’sopimus’.

               Sopimuksen teksti on liitetty tähän päätökseen.

               2 artikla

               Neuvoston puheenjohtaja nimeää henkilön, jolla on valtuutus antaa unionin puolesta sopimuksen 6 artiklan 1 kohdassa tarkoitettu ilmoitus, jolla Euroopan unioni ilmaisee sitoutuvansa noudattamaan sopimusta.

               3 artikla

               Tämä päätös tulee voimaan päivänä, jona se hyväksytään.

               Tehty Brysselissä

                     Neuvoston puolesta

                     Puheenjohtaja

                     (1)

                        EUVL L , , s. .

    ---documentbreak---

               EUROOPAN KOMISSIO
            Bryssel 17.5.2018
            COM(2018) 295 final
            LIITE
            asiakirjaan
            Ehdotus neuvoston päätökseksi
            Euroopan unionin ja Kiinan kansantasavallan hallituksen välisen tiettyjä lentoliikenteen näkökohtia koskevan sopimuksen tekemisestä

               LUONNOS

               Euroopan unionin ja Kiinan kansantasavallan hallituksen välinen

               SOPIMUS

               tietyistä lentoliikenteen näkökohdista

               EUROOPAN UNIONI

               ja

               KIINAN KANSANTASAVALLAN HALLITUS,

               jäljempänä ’osapuolet’,

               jotka

               PANEVAT MERKILLE, että Euroopan unionin tuomioistuin on todennut useiden jäsenvaltioiden kolmansien maiden kanssa tekemien kahdenvälisten sopimusten eräiden määräysten olevan yhteensopimattomia Euroopan unionin oikeuden kanssa,

               TOTEAVAT, että monien Euroopan unionin jäsenvaltioiden ja Kiinan kansantasavallan välillä on tehty kahdenvälisiä lentoliikennesopimuksia, joissa on tällaisia määräyksiä, ja että jäsenvaltioilla on velvollisuus toteuttaa kaikki asianmukaiset toimenpiteet näiden sopimusten ja EU:n perussopimuksen välisen yhteensopimattomuuden poistamiseksi,

               TOTEAVAT, että Euroopan unionilla on yksinomainen toimivalta monissa näkökohdissa, jotka voivat sisältyä Euroopan unionin jäsenvaltioiden ja kolmansien maiden välisiin kahdenvälisiin lentoliikennesopimuksiin,

               TOTEAVAT, että johonkin Euroopan unionin jäsenvaltioon sijoittautuneilla lentoliikenteen harjoittajilla on Euroopan unionin oikeuden nojalla syrjimätön oikeus tarjota lentoliikennepalveluja Euroopan unionin jäsenvaltioiden ja kolmansien maiden välillä,

               OTTAVAT HUOMIOON, että Euroopan unionin ja tiettyjen kolmansien maiden välillä on tehty sopimuksia, joiden mukaan näiden kolmansien maiden kansalaiset voivat olla omistajina lentoliikenteen harjoittajissa, joilla on Euroopan unionin oikeuden mukainen toimilupa,

               TUNNUSTAVAT, että Euroopan unionin jäsenvaltioiden ja Kiinan kansantasavallan kahdenvälisten lentoliikennesopimusten määräysten saattaminen täysin Euroopan unionin oikeuden mukaisiksi auttaa turvaamaan Euroopan unionin ja Kiinan välisen lentoliikenteen vankan oikeusperustan ja liikenteen jatkuvuuden,

               TUNNUSTAVAT, että jos Euroopan unionin jäsenvaltio on nimennyt lentoliikenteen harjoittajan, jonka turvallisuuden jatkuvasta viranomaisvalvonnasta vastaa jokin toinen Euroopan unionin jäsenvaltio, lentoliikenteen harjoittajan nimenneen jäsenvaltion ja Kiinan kansantasavallan välisen sopimuksen turvallisuusmääräysten nojalla Kiinan kansantasavallalle kuuluvia oikeuksia sovelletaan myös suhteessa kyseiseen toiseen jäsenvaltioon,

               TOTEAVAT, ettei Euroopan unionin tarkoituksena ole lisätä tällä sopimuksella Euroopan unionin ja Kiinan kansantasavallan välisen lentoliikenteen kokonaismäärää tai vaikuttaa Euroopan unionin lentoliikenteen harjoittajien ja Kiinan kansantasavallan lentoliikenteen harjoittajien väliseen tasapainoon taikka voimassa olevien kahdenvälisten lentoliikennesopimusten liikenneoikeuksia koskevien määräysten tulkintaan,

               VAHVISTAVAT tarkoituksenaan olevan, että sijoittautumisoikeuden tunnustamista ja EU:n nimeämistä koskevan periaatteen hyväksymistä ei ole tarkoitettu mahdollistamaan sääntöjen kiertäminen, eivätkä ne estäisi liikenneoikeuksien epäämistä tällaisessa tapauksessa,

               OVAT SOPINEET SEURAAVAA:

               1 ARTIKLA

               Yleiset määräykset

               1.Tässä sopimuksessa ’jäsenvaltioilla’ tarkoitetaan Euroopan unionin jäsenvaltioita; ’EU:n perussopimuksilla’ tarkoitetaan Euroopan unionista tehtyä sopimusta sekä Euroopan unionin toiminnasta tehtyä sopimusta .

               2.Kun liitteessä 1 mainituissa sopimuksissa viitataan kyseisen sopimuksen osapuolena olevan jäsenvaltion kansalaisiin, tämän on katsottava viittaavan Euroopan unionin jäsenvaltioiden kansalaisiin.

               3.Kun liitteessä 1 mainituissa sopimuksissa viitataan kyseisen sopimuksen osapuolena olevan jäsenvaltion lentoliikenteen harjoittajiin tai lentoyhtiöihin, tämän on katsottava viittaavan kyseisen jäsenvaltion nimeämiin lentoliikenteen harjoittajiin tai lentoyhtiöihin.

               4.Liikenneoikeudet myönnetään edelleen Kiinan kansantasavallan ja kunkin yksittäisen jäsenvaltion kahdenvälisillä järjestelyillä.

               2 ARTIKLA

               Lentoliikenteen harjoittajan nimeäminen, liikennöintiluvat ja muut luvat, liikennöintilupien ja muiden lupien epääminen, peruuttaminen, tilapäinen peruuttaminen tai rajoittaminen

               1.Tämän artiklan 2 kohdan määräyksillä korvataan liitteessä 2 olevassa a kohdassa lueteltujen artiklojen vastaavat määräykset, jotka koskevat kyseisen jäsenvaltion suorittamaa lentoliikenteen harjoittajan nimeämistä ja Kiinan kansantasavallan lentoliikenteen harjoittajalle myöntämiä liikennöintilupia ja muita lupia, ja tämän artiklan 3 kohdan määräyksillä korvataan liitteessä 2 olevassa b kohdassa lueteltujen artiklojen vastaavat määräykset, jotka koskevat lentoliikenteen harjoittajan liikennöintilupien tai muiden lupien epäämistä, peruuttamista, tilapäistä peruuttamista tai rajoittamista.

               2.
                     Saatuaan ilmoituksen jäsenvaltion tekemästä nimeämisestä Kiinan kansantasavalta myöntää asianmukaiset liikennöintiluvat ja muut luvat mahdollisimman pienellä menettelyihin liittyvällä viiveellä edellyttäen, että

               I.lentoliikenteen harjoittaja on sijoittautunut nimeävän jäsenvaltion alueelle EU:n perussopimusten ja nimeävän jäsenvaltion sijoittautumista koskevien lakien ja asetusten mukaisesti ja sillä on Euroopan unionin oikeuden mukainen voimassa oleva liikennelupa; ja

               II.lentoliikenteen harjoittaja on lentotoimintaluvan myöntämisestä vastaavan jäsenvaltion jatkuvan ja tehokkaan viranomaisvalvonnan alainen ja asianomainen ilmailuviranomainen on mainittu selvästi nimeämisessä; ja

               III.lentoliikenteen harjoittajan päätoimipaikka on voimassa olevan liikenneluvan myöntäneen jäsenvaltion alueella; ja

               IV.lentoliikenteen harjoittaja on jäsenvaltioiden ja/tai jäsenvaltioiden kansalaisten ja/tai muiden liitteessä 3 lueteltujen valtioiden ja/tai niiden kansalaisten omistuksessa ja tosiasiallisessa määräysvallassa joko suoraan tai osake-enemmistön kautta.

               3.
                     Kiinan kansantasavalta voi evätä, kumota tai peruuttaa tilapäisesti jäsenvaltion nimeämän lentoliikenteen harjoittajan liikennöintiluvat tai muut luvat taikka rajoittaa niiden käyttöä, jos

               I.lentoliikenteen harjoittaja ei ole sijoittautunut nimeävän jäsenvaltion alueelle EU:n perussopimusten mukaisesti tai sillä ei ole Euroopan unionin oikeuden mukaista voimassa olevaa liikennelupaa; tai

               II.lentoliikenteen harjoittaja ei ole lentotoimintaluvan myöntämisestä vastaavan jäsenvaltion jatkuvan ja tehokkaan viranomaisvalvonnan alainen tai asianomaista ilmailuviranomaista ei ole mainittu selvästi nimeämisessä; tai

               III.lentoliikenteen harjoittajan päätoimipaikka ei ole voimassa olevan liikenneluvan myöntäneen jäsenvaltion alueella; tai

               IV. lentoliikenteen harjoittaja ei ole jäsenvaltioiden ja/tai jäsenvaltioiden kansalaisten ja/tai muiden liitteessä 3 lueteltujen valtioiden ja/tai niiden kansalaisten omistuksessa tai tosiasiallisessa määräysvallassa joko suoraan tai osake-enemmistön kautta; tai

               V.lentoliikenteen harjoittajalla on jo liikennöintilupa Kiinan kansantasavallan ja jonkin toisen jäsenvaltion kahdenvälisen sopimuksen nojalla, ja käyttämällä tämän sopimuksen mukaisia liikenneoikeuksia reitillä, johon sisältyy paikka kyseisessä toisessa jäsenvaltiossa, mukaan luettuna toiminta, jota markkinoidaan kauttakulkuliikenteenä tai joka täyttää kauttakulkuliikenteen edellytykset, lentoliikenteen harjoittaja tosiasiassa kiertäisi kyseisessä toisessa sopimuksessa määrättyjä kolmannen, neljännen tai viidennen vapauden liikenneoikeuksia koskevia rajoituksia; tai

               VI.nimetyllä lentoliikenteen harjoittajalla on jonkin sellaisen jäsenvaltion myöntämä lentotoimintalupa, jonka kanssa Kiinan kansantasavallalla ei ole kahdenvälistä lentoliikennesopimusta, ja kyseinen jäsenvaltio on evännyt liikenneoikeudet Kiinan kansantasavallalta.

               4.
                     Tämän artiklan mukaisia oikeuksia ja velvoitteita ei saa käyttää tavalla, joka johtaisi Euroopan unionin lentoliikenteen harjoittajien väliseen syrjintään kansalaisuuden perusteella.

               3 ARTIKLA

               Turvallisuus

               1.
                     Tämän artiklan 2 kohdan määräyksillä täydennetään liitteessä 2 olevassa c kohdassa lueteltujen artiklojen vastaavia määräyksiä.

               2.
                     Jos jäsenvaltio on nimennyt lentoliikenteen harjoittajan, jonka jatkuvasta viranomaisvalvonnasta vastaa jokin toinen jäsenvaltio, lentoliikenteen harjoittajan nimenneen jäsenvaltion ja Kiinan kansantasavallan välisen sopimuksen turvallisuusmääräysten nojalla Kiinan kansantasavallalle kuuluvia oikeuksia sovelletaan myös kyseisen toisen jäsenvaltion suorittamaan turvallisuusvaatimusten hyväksymiseen, noudattamiseen ja ylläpitämiseen sekä kyseisen lentoliikenteen harjoittajan liikennelupaan.

               4 ARTIKLA

               Yhteensopivuus kilpailusääntöjen kanssa

               1.
                     Jäsenvaltioiden ja Kiinan kansantasavallan välillä tehdyt kahdenväliset lentoliikennesopimukset eivät rajoita osapuolten kilpailusääntöjen soveltamista.

               2.
                     Poistetaan liitteessä 2 olevassa d kohdassa luetellut määräykset, ja niiden voimassaolo päättyy.

               5 ARTIKLA

               Sopimuksen liitteet

               Tämän sopimuksen liitteet ovat erottamaton osa sopimusta.

               6 ARTIKLA

               Voimaantulo

               1.Osapuolet ilmoittavat toisilleen kirjallisesti diplomaattiteitse tämän sopimuksen voimaansaattamisen edellyttämien sisäisten menettelyjensä päätökseen saattamisesta. Sopimus tulee voimaan päivänä, jona jälkimmäinen näistä ilmoituksista annetaan.

               2.Tätä sopimusta sovelletaan liitteessä 1 lueteltuihin sopimuksiin ja järjestelyihin, jotka ovat voimassa.

               7 ARTIKLA

               Tarkastelu, tarkistaminen tai muuttaminen

               1.
                     Osapuolet seuraavat ja tarkastelevat säännöllisesti tämän sopimuksen täytäntöönpanoa. Näissä tarkasteluissa arvioidaan erityisesti jommankumman osapuolen mahdollisesti havaitsemia sopimuksen odottamattomia kielteisiä vaikutuksia.

               2.
                     Jos jompikumpi niistä pyytää, osapuolet neuvottelevat keskenään asianmukaisista toimista 1 kohdassa tarkoitettujen odottamattomien vaikutusten tapauksessa.

               3.
                     Osapuolet voivat milloin tahansa yhteisellä hyväksynnällä tarkastella, tarkistaa tai muuttaa tätä sopimusta.

               8 ARTIKLA

               Irtisanominen

               1.Jos jokin liitteessä 1 mainituista sopimuksista irtisanotaan, kaikkien tämän sopimuksen määräysten, jotka liittyvät kyseiseen liitteessä 1 mainittuun sopimukseen, voimassaolo päättyy samaan aikaan.

               2.Jos kaikki liitteessä 1 mainitut sopimukset irtisanotaan, tämän sopimuksen voimassaolo päättyy samaan aikaan.

               TÄMÄN VAKUUDEKSI alla mainitut asianmukaisesti valtuutetut edustajat ovat allekirjoittaneet tämän sopimuksen.

               Tämä sopimus on tehty […]ssa […] päivänä […]kuuta […] kahtena kappaleena bulgarian, englannin, espanjan, hollannin, italian, kreikan, kroaatin, latvian, liettuan, maltan, portugalin, puolan, ranskan, romanian, ruotsin, saksan, slovakin, sloveenin, suomen, tanskan, tšekin, unkarin, viron ja kiinan kielellä.

               EUROOPAN UNIONIN PUOLESTA:
                     KIINAN KANSANTASAVALLAN HALLITUKSEN PUOLESTA:

               Liite 1

               Luettelo tämän sopimuksen 1 artiklassa tarkoitetuista sopimuksista

               a) Kiinan kansantasavallan ja Euroopan unionin jäsenvaltioiden väliset lentoliikennesopimukset, jotka on tehty, allekirjoitettu tai parafoitu tämän sopimuksen allekirjoituspäivänä, sellaisina kuin ne ovat muutettuina:

               -Itävallan liittohallituksen ja Kiinan kansantasavallan hallituksen välinen sopimus siviililentoliikenteestä, allekirjoitettu Pekingissä 12 päivänä syyskuuta 1985, jäljempänä liitteessä 2 ’Kiina–Itävalta-sopimus’;

               -Belgian kuningaskunnan hallituksen ja Kiinan kansantasavallan hallituksen välinen sopimus siviililentoliikenteestä, allekirjoitettu Pekingissä 20 päivänä toukokuuta 1975, jäljempänä liitteessä 2 ’Kiina–Belgia-sopimus’;

               -Bulgarian tasavallan hallituksen ja Kiinan kansantasavallan hallituksen välinen lentoliikennesopimus, allekirjoitettu Pekingissä 21 päivänä kesäkuuta 1993, jäljempänä liitteessä 2 ’Kiina–Bulgaria-sopimus’;

               -Kroatian tasavallan hallituksen ja Kiinan kansantasavallan hallituksen välinen lentoliikennesopimus, allekirjoitettu Zagrebissa 20 päivänä kesäkuuta 2009, jäljempänä liitteessä 2 ’Kiina–Kroatia-sopimus’;

               -Kyproksen tasavallan hallituksen ja Kiinan kansantasavallan hallituksen välinen siviililentoliikennesopimus, parafoitu 5 päivänä huhtikuuta 2000, jäljempänä liitteessä 2 ’Kiina–Kypros-sopimus’;

               -Tšekkoslovakian sosialistisen tasavallan hallituksen ja Kiinan kansantasavallan hallituksen välinen Pekingissä 25 päivänä toukokuuta 1998 allekirjoitettu lentoliikennesopimus, jonka osalta Tšekin tasavalta on ilmoittanut, että se katsoo sopimuksen määräysten sitovan itseään, jäljempänä liitteessä 2 ’Kiina–Tšekki-sopimus’;

               -Tanskan kuningaskunnan hallituksen ja Kiinan kansantasavallan hallituksen välinen lentoliikennesopimus, parafoitu 12 päivänä maaliskuuta 2010, jäljempänä liitteessä 2 ’Kiina–Tanska-sopimus’;

               -Viron tasavallan hallituksen ja Kiinan kansantasavallan hallituksen välinen sopimus siviililentoliikenteestä, allekirjoitettu Tallinnassa 1 päivänä maaliskuuta 1999, jäljempänä liitteessä 2 ’Kiina–Viro-sopimus’;

               -Suomen tasavallan hallituksen ja Kiinan kansantasavallan hallituksen välinen sopimus siviililentoliikenteestä, allekirjoitettu Pekingissä 2 päivänä lokakuuta 1975, jäljempänä liitteessä 2 ’Kiina–Suomi-sopimus’;

               -Ranskan tasavallan hallituksen ja Kiinan kansantasavallan hallituksen välinen sopimus “relatif aux communications aériennes”, allekirjoitettu Pariisissa 1 päivänä kesäkuuta 1966, jäljempänä liitteessä 2 ’Kiina–Ranska-sopimus’;

               -Saksan liittotasavallan hallituksen ja Kiinan kansantasavallan hallituksen välinen siviililentoliikennesopimus, allekirjoitettu Pekingissä 31 päivänä lokakuuta 1975, sellaisena kuin se on muutettuna Pekingissä 11 päivänä joulukuuta 1995 allekirjoitetulla pöytäkirjalla Saksan liittotasavallan hallituksen ja Kiinan kansantasavallan hallituksen välisen siviililentoliikennesopimuksen muuttamisesta, jäljempänä liitteessä 2 ’Kiina–Saksa-sopimus’;

               -Kreikan kuningaskunnan hallituksen ja Kiinan kansantasavallan hallituksen välinen sopimus siviililentoliikenteestä, allekirjoitettu Pekingissä 23 päivänä toukokuuta 1973, jäljempänä liitteessä 2 ’Kiina–Kreikka-sopimus’;

               -Unkarin tasavallan hallituksen ja Kiinan kansantasavallan hallituksen välinen lentoliikennesopimus, allekirjoitettu Budapestissa 15 päivänä syyskuuta 1993, jäljempänä liitteessä 2 ’Kiina–Unkari-sopimus’;

               -Irlannin hallituksen ja Kiinan kansantasavallan hallituksen välinen sopimus siviililentoliikenteestä, allekirjoitettu Pekingissä 14 päivänä syyskuuta 1998, jäljempänä liitteessä 2 ’Kiina–Irlanti-sopimus’;

               -Italian tasavallan hallituksen ja Kiinan kansantasavallan hallituksen välinen sopimus siviililentoliikenteestä, allekirjoitettu Pekingissä 8 päivänä tammikuuta 1973, jäljempänä liitteessä 2 ’Kiina–Italia-sopimus’;

               -Latvian tasavallan hallituksen ja Kiinan kansantasavallan hallituksen välinen sopimus siviililentoliikenteestä, allekirjoitettu Pekingissä 4 päivänä maaliskuuta 1999, jäljempänä liitteessä 2 ’Kiina–Latvia-sopimus’;

               -Luxemburgin suurherttuakunnan hallituksen ja Kiinan kansantasavallan hallituksen välinen sopimus siviililentoliikenteestä, allekirjoitettu Pekingissä 18 päivänä marraskuuta 2002, jäljempänä liitteessä 2 ’Kiina–Luxemburg-sopimus’;

               -
                     Maltan tasavallan hallituksen ja Kiinan kansantasavallan hallituksen välinen sopimus siviililentoliikenteestä, allekirjoitettu Pekingissä 1 päivänä syyskuuta 1997, jäljempänä liitteessä 2 ’Kiina–Malta-sopimus’;

               -Alankomaiden kuningaskunnan hallituksen ja Kiinan kansantasavallan hallituksen välinen sopimus siviililentoliikenteestä, allekirjoitettu Pekingissä 23 päivänä toukokuuta 1996, jäljempänä liitteessä 2 ’Kiina–Alankomaat-sopimus’;

               -Puolan kansantasavallan hallituksen ja Kiinan kansantasavallan hallituksen välinen sopimus siviililentoliikenteestä, allekirjoitettu Pekingissä 20 päivänä maaliskuuta 1986, jäljempänä liitteessä 2 ’Kiina–Puola-sopimus’;

               -Portugalin tasavallan hallituksen ja Kiinan kansantasavallan hallituksen välinen lentoliikennesopimus, parafoitu 26 päivänä maaliskuuta 1999, jäljempänä liitteessä 2 ’Kiina–Portugali-sopimus’;

               -Romanian sosialistisen tasavallan hallituksen ja Kiinan kansantasavallan hallituksen välinen sopimus siviililentoliikenteestä, allekirjoitettu Bukarestissa 6 päivänä huhtikuuta 1972, jäljempänä liitteessä 2 ’Kiina–Romania-sopimus’;

               -Slovakian tasavallan hallituksen ja Kiinan kansantasavallan hallituksen välinen lentoliikennesopimus, parafoitu 12 päivänä elokuuta 2010, jäljempänä liitteessä 2 ’Kiina–Slovakia-sopimus’;

               -Jugoslavian sosialistisen liittotasavallan hallituksen ja Kiinan kansantasavallan hallituksen välinen sopimus siviililentoliikenteestä, allekirjoitettu Belgradissa 14 päivänä huhtikuuta 1972 ja on edelleen voimassa Kiinan ja Slovenian välillä, jäljempänä liitteessä 2 ’Kiina–Slovenia-sopimus’;

               -Espanjan kuningaskunnan hallituksen ja Kiinan kansantasavallan hallituksen välinen sopimus, allekirjoitettu Pekingissä 19 päivänä kesäkuuta 1978, jäljempänä liitteessä 2 ’Kiina–Espanja-sopimus’;

               -Ruotsin kuningaskunnan hallituksen ja Kiinan kansantasavallan hallituksen välinen lentoliikennesopimus, parafoitu 12 päivänä maaliskuuta 2010, jäljempänä liitteessä 2 ’Kiina–Ruotsi-sopimus’;

               -Ison-Britannian ja Pohjois-Irlannin yhdistyneen kuningaskunnan hallituksen ja Kiinan kansantasavallan hallituksen välinen sopimus lentoliikenteestä, parafoitu 14 päivänä huhtikuuta 2011, jäljempänä liitteessä 2 ’Kiina – Yhdistynyt kuningaskunta-sopimus’;

               Liite 2

               Luettelo tämän sopimuksen 2–4 artiklassa tarkoitetuista liitteessä 1 lueteltujen sopimusten artikloista

               a) Jäsenvaltion tekemä nimeäminen:

               -Kiina–Itävalta-sopimuksen 3 artikla

               -Kiina–Belgia-sopimuksen 3 artikla

               -Kiina–Bulgaria-sopimuksen 3 artikla

               -Kiina–Kroatia-sopimuksen 3 artikla

               -Kiina–Kypros-sopimuksen 3 artikla

               -Kiina–Tšekki-sopimuksen 3 artikla

               -Kiina–Tanska-sopimuksen 3 artikla

               -Kiina–Viro-sopimuksen 3 artikla

               -Kiina–Suomi-sopimuksen 2 artikla

               -Kiina–Ranska-sopimuksen 2 artikla

               -Kiina–Saksa-sopimuksen 2 artiklan 2 kohta

               -Kiina–Kreikka-sopimuksen 3 artikla

               -Kiina–Unkari-sopimuksen 3 artikla

               -Kiina–Irlanti-sopimuksen 3 artikla

               -Kiina–Italia-sopimuksen III artikla

               -Kiina–Latvia-sopimuksen 3 artikla

               -Kiina–Luxemburg-sopimuksen 3 artikla

               -Kiina–Malta-sopimuksen 3 artikla

               -Kiina–Alankomaat-sopimuksen 3 artikla

               -Kiina–Puola-sopimuksen 3 artikla

               -Kiina–Portugali-sopimuksen 3 artikla

               -Kiina–Romania-sopimuksen 2 artikla

               -Kiina–Slovakia-sopimuksen 3 artikla

               -Kiina–Slovenia-sopimuksen 2 artikla

               -Kiina–Espanja-sopimuksen 2 artikla

               -Kiina–Ruotsi-sopimuksen 3 artikla

               -Kiina – Yhdistynyt kuningaskunta-sopimuksen 4 artikla.

               b) Liikennöintilupien tai muiden lupien epääminen, peruuttaminen, tilapäinen peruuttaminen tai rajoittaminen:

               -Kiina–Itävalta-sopimuksen 4 artikla

               -Kiina–Belgia-sopimuksen 4 artikla

               -Kiina–Bulgaria-sopimuksen 4 artikla

               -Kiina–Kroatia-sopimuksen 4 artikla

               -Kiina–Kypros-sopimuksen 4 artikla

               -Kiina–Tšekki-sopimuksen 4 artikla

               -Kiina–Tanska-sopimuksen 4 artikla

               -Kiina–Viro-sopimuksen 4 artikla

               -Kiina–Suomi-sopimuksen 3 artikla

               -Kiina–Ranska-sopimuksen 15 artikla

               -Kiina–Saksa-sopimuksen 3 artiklan 1a kohta

               -Kiina–Kreikka-sopimuksen 4 artikla

               -Kiina–Unkari-sopimuksen 4 artikla

               -Kiina–Irlanti-sopimuksen 4 artikla

               -Kiina–Italia-sopimuksen III artikla

               -Kiina–Latvia-sopimuksen 4 artikla

               -Kiina–Luxemburg-sopimuksen 4 artikla

               -Kiina–Malta-sopimuksen 4 artikla

               -Kiina–Alankomaat-sopimuksen 4 artikla

               -Kiina–Puola-sopimuksen 4 artikla

               -Kiina–Portugali-sopimuksen 4 artikla

               -Kiina–Romania-sopimuksen 2 artikla

               -Kiina–Slovakia-sopimuksen 4 artikla

               -Kiina–Slovenia-sopimuksen 3 artikla

               -Kiina–Espanja-sopimuksen 3 artikla

               -Kiina–Ruotsi-sopimuksen 4 artikla

               -Kiina – Yhdistynyt kuningaskunta-sopimuksen 5 artikla.

               c) Turvallisuus:

               -Kiina–Kroatia-sopimuksen 15 artikla

               -Kiina–Tanska-sopimuksen 13 artikla

               -Kiina–Unkari-sopimuksen 17 artikla

               -Kiina–Italia-sopimuksen XIbis artikla

               -Kiina–Luxemburg-sopimuksen 6 artikla

               -Kiina–Portugali-sopimuksen 15 artikla

               -Kiina–Slovakia-sopimuksen 8 artikla

               -Pekingissä 26 päivänä marraskuuta 2004 tehdyn Kiina–Espanja-yhteisymmärryspöytäkirjan liite 3

               -Kiina–Ruotsi-sopimuksen 13 artikla

               -Kiina – Yhdistynyt kuningaskunta-sopimuksen 10 artikla.

               d) Yhteensopivuus kilpailusääntöjen kanssa:

               -Kiina–Bulgaria-sopimuksen 12 artiklan 2 kohta ja 14 artikla 2–4 kohta

               -Kiina–Kypros-sopimuksen 9 artiklan 2–4 kohta

               -Kiina–Tšekki-sopimuksen 10 artiklan 2 kohta ja 12 artikla 2–4 kohta

               -Kiina–Viro-sopimuksen 8 artiklan 2–4 kohta

               -Kiina–Suomi-sopimuksen 7 artiklan 3 kohta ja 8 artiklan 2–6 kohta

               -Kiina–Ranska-sopimuksen osalta:

               o5 artiklan 1 kohdan viimeinen virke ja 2 ja 3 kohta

               o3 artiklan 1 kohdan kaksi ensimmäistä virkettä, 2 kohdan ensimmäinen virke ja 2 kohdan B alakohta

               osanat ”kummankin osapuolen nimettyjen lentoyhtiöiden kesken sovitussa valuutassa” 12 artiklassa, sellaisena kuin se on muutettuna diplomaattisten noottien vaihdolla 15 ja 22 päivänä syyskuuta 1966

               o16 artikla, sellaisena kuin se on muutettuna diplomaattisten noottien vaihdolla 27 päivänä heinäkuuta ja 7 päivänä syyskuuta 1973

               o19 päivänä tammikuuta ja 11 päivänä maaliskuuta 1991 päivätyn diplomaattisten noottien vaihdon II kohdan toisen kohdan 2 alakohta (joka alkaa sanoilla ”Lisäksi kyseisten palvelujen toimintaedellytykset ...”)

               -Kiina–Saksa-sopimuksen osalta:

               o7 artiklan 3 kohdan ensimmäinen virke ja toisessa virkkeessä sanat ”niin sovittu”

               o8 artiklan 2 kohdan ensimmäinen virke ja toisessa virkkeessä sana ”Sellainen”

               o8 artiklan 3 kohdassa sanat ”niin sovittu”

               o8 artiklan 4 kohdassa sanat ”Jos tariffista ei voida sopia tämän artiklan 2 kohdan mukaisesti, tai” ja sanat ”sovittu 2 kohdan määräysten mukaisesti”

               -Kiina–Kreikka-sopimuksen 10 artiklan 2 kohta ja 11 artikla 2–5 kohta

               -Kiina–Unkari-sopimuksen 10 artiklan 2–4 kohta

               -Kiina–Latvia-sopimuksen 8 artiklan 2–4 kohta

               -Kiina–Unkari-sopimuksen 11 artiklan 2–4 kohta

               -Kiina–Malta-sopimuksen 12 artiklan 2 a–b kohta

               -Kiina–Alankomaat-sopimuksen 8 artiklan 2–4 kohta

               -Kiina–Puola-sopimuksen 10 artiklan 2 kohta ja 12 artikla 2–4 kohta

               -Kiina–Portugali-sopimuksen 17 artiklan 2–5 kohta

               -Kiina–Slovenia-sopimuksen 4 artiklan 2–3 kohta

               -Kiina–Espanja-sopimuksen 7 artiklan 3 kohta ja 8 artiklan 2–6 kohta

               Liite 3

               Luettelo tämän sopimuksen 2 artiklassa tarkoitetuista muista valtioista

               a) Islannin tasavalta (Euroopan talousalueesta tehdyn sopimuksen nojalla)

               b) Liechtensteinin ruhtinaskunta (Euroopan talousalueesta tehdyn sopimuksen nojalla)

               c) Norjan kuningaskunta (Euroopan talousalueesta tehdyn sopimuksen nojalla)

               d) Sveitsin valaliitto (Euroopan yhteisön ja Sveitsin valaliiton välisen lentoliikennesopimuksen nojalla).


               EUROOPAN KOMISSIO
            Bryssel 3.7.2018
            COM(2018) 510 final
            Ehdotus
            NEUVOSTON PÄÄTÖS
            Euroopan unionin ja sen jäsenvaltioiden sekä Ukrainan välisellä assosiaatiosopimuksella perustetussa tulliasioiden alakomiteassa Euroopan unionin puolesta otettavasta kannasta siltä osin kuin on kyse käsitteen ’alkuperätuotteet’ määrittelyä ja hallinnollisen yhteistyön menetelmiä koskevan mainitun sopimuksen pöytäkirjan I korvaamisesta uudella pöytäkirjalla, jossa viitataan etuuskohteluun oikeuttavia Paneurooppa–Välimeri-alkuperäsääntöjä koskevaan alueelliseen yleissopimukseen

               PERUSTELUT

               1.Ehdotuksen kohde

               Tämä ehdotus koskee päätöstä Euroopan unionin ja Ukrainan välisellä assosiaatiosopimuksella, jäljempänä ’sopimus’, perustetussa tulliasioiden alakomiteassa unionin puolesta otettavan kannan vahvistamisesta, silloin kun tämän elimen on määrä antaa päätös kyseisen sopimuksen pöytäkirjan I, joka koskee käsitteen ’alkuperätuotteet’ määrittelyä ja hallinnollisen yhteistyön menetelmiä, korvaamisesta uudella pöytäkirjalla, jossa viitataan etuuskohteluun oikeuttavia Paneurooppa–Välimeri-alkuperäsääntöjä koskevaan alueelliseen yleissopimukseen
                  1
               , jäljempänä ’yleissopimus’.

               2.Ehdotuksen tausta

               2.1.Assosiaatiosopimuksen pöytäkirja I

               Sopimuksella otetaan käyttöön etuuskohtelukauppaa koskeva järjestelmä. Järjestelmällä turvataan EU:n ja Ukrainan pääsy toistensa markkinoille. Sopimuksen pöytäkirja I koskee käsitteen ’alkuperätuotteet’ määrittelyä ja hallinnollisen yhteistyön menetelmiä. Sopimus tuli voimaan 1. syyskuuta 2017.

               2.2.EU:n ja Ukrainan tulliasioiden alakomitea

                  Pöytäkirjassa I olevan 39 artiklan 1 kohdan mukaan sopimuksella perustettu tulliasioiden alakomitea voi päättää muuttaa assosiaatiosopimuksen pöytäkirjaa I. Pöytäkirjassa I olevan 39 artiklan 2 kohdassa määrätään erityisesti, että sen jälkeen kun Ukraina on liittynyt Paneurooppa–Välimeri-alkuperäsääntöjä koskevaan alueelliseen yleissopimukseen, tulliasioiden alakomitea voi päättää korvata tässä pöytäkirjassa esitetyt alkuperäsäännöt yleissopimukseen liitetyillä säännöillä.

               2.3.Suunniteltu EU:n ja Ukrainan tulliasioiden alakomitean säädös

                  EU:n ja Ukrainan tulliasioiden alakomitean on määrä hyväksyä päätös, joka koskee käsitteen ’alkuperätuotteet’ määrittelyä ja hallinnollisen yhteistyön menetelmiä koskevan mainitun sopimuksen pöytäkirjan I korvaamista uudella pöytäkirjalla, jossa viitataan yleissopimukseen.

                  Suunnitellun säädöksen tarkoituksena on varmistaa yleissopimuksen tehokas täytäntöönpano.

               3.Unionin puolesta otettava kanta

               Yleissopimuksessa vahvistetaan sopimuspuolten välillä tehtyjen asiaankuuluvien sopimusten nojalla kaupan kohteena olevien tavaroiden alkuperää koskevat määräykset. Unioni allekirjoitti yleissopimuksen 15. kesäkuuta 2011. Ukraina esitti 12. syyskuuta 2016 pyynnön liittyä yleissopimukseen, ja yleissopimuksen sekakomitea hyväksyi 16. toukokuuta 2017 antamallaan päätöksellä N:o 1/2017
                  2
               , että Ukraina olisi kutsuttava liittymään yleissopimukseen.

               Unioni talletti hyväksymisasiakirjansa yleissopimuksen tallettajalle 26. maaliskuuta 2012. Ukraina talletti hyväksymisasiakirjansa yleissopimuksen tallettajalle 19. joulukuuta 2017. Näin ollen yleissopimus tuli voimaan sen 10 artiklan 2 kohdan mukaisesti unionin osalta 1. toukokuuta 2012 ja sen 10 artiklan 3 kohdan mukaisesti Ukrainan osalta 1 päivänä helmikuuta 2018.

               Yleissopimuksen 6 artiklassa määrätään, että kukin sopimuspuoli toteuttaa asianmukaiset toimenpiteet varmistaakseen yleissopimuksen tosiasiallisen soveltamisen. Ehdotettu EU:n ja Ukrainan tulliasioiden alakomitean päätös on tarpeellinen menettelyvaihe, jotta saavutetaan yleissopimuksen päätavoite, joka on korvata yleissopimuksen sopimuspuolten välillä tehtyjen sopimusten alkuperäsääntöjä koskevat pöytäkirjat pöytäkirjalla, jossa viitataan yleissopimukseen.

               Sen vuoksi ei ollut tarpeen järjestää sidosryhmien kuulemisia.

                  Vaikutusten arviointia ei myöskään tarvinnut tehdä, koska ehdotetut muutokset ovat luonteeltaan teknisiä eivätkä ne vaikuta voimassa olevan alkuperäpöytäkirjan sisältöön.

               4.Oikeusperusta

               4.1.Menettelyllinen oikeusperusta

               4.1.1.Periaatteet

                  Euroopan unionin toiminnasta tehdyn sopimuksen, jäljempänä ’SEUT-sopimus’, 218 artiklan 9 kohdassa määrätään päätöksistä ”sopimuksella perustetussa elimessä unionin puolesta esitettävien kantojen vahvistamisesta, silloin kun tämän elimen on annettava säädöksiä, joilla on oikeusvaikutuksia, lukuun ottamatta säädöksiä, joilla täydennetään tai muutetaan sopimuksen institutionaalisia rakenteita”.

                  Ilmaisu ’säädökset, joilla on oikeusvaikutuksia’ kattaa myös säädökset, joilla on oikeusvaikutuksia kyseiseen elimeen sovellettavan kansainvälisen oikeuden nojalla. Se kattaa myös välineet, joilla ei ole sitovaa vaikutusta kansainvälisen oikeuden nojalla, mutta jotka ”voivat vaikuttaa ratkaisevasti sen säännöstön sisältöön, jonka unionin lainsäätäjä antaa”.

               4.1.2.Soveltaminen tässä asiassa

                  EU:n ja Ukrainan tulliasioiden alakomitea on sopimuksella perustettu elin; se on perustettu Euroopan unionin ja sen jäsenvaltioiden sekä Ukrainan välisellä assosiaatiosopimuksella.

                  Säädös, joka EU:n ja Ukrainan tulliasioiden alakomitean on määrä antaa, on säädös, jolla on oikeusvaikutuksia.

                  Suunnitellulla säädöksellä ei täydennetä eikä muuteta sopimuksen institutionaalisia rakenteita.

                  Tämän vuoksi ehdotetun päätöksen menettelyllinen oikeusperusta on SEUT-sopimuksen 218 artiklan 9 kohta.

               4.2.Aineellinen oikeusperusta

               4.2.1.Periaatteet

                  SEUT-sopimuksen 218 artiklan 9 kohdan nojalla annettavan päätöksen aineellinen oikeusperusta määräytyy ensisijaisesti sen suunnitellun säädöksen tavoitteen ja sisällön perusteella, jota unionin puolesta otettava kanta koskee. Jos suunnitellulla säädöksellä on kaksi tavoitetta tai siihen sisältyy kaksi osatekijää ja jos näistä tavoitteista tai osatekijöistä toinen on mahdollista määritellä pääasialliseksi tavoitteeksi tai osatekijäksi, johon nähden toinen tavoite tai osatekijä on liitännäinen, SEUT-sopimuksen 218 artiklan 9 kohdan nojalla hyväksyttävällä päätöksellä on oltava vain yksi aineellinen oikeusperusta, eli se, jota pääasiallinen tai ensisijainen tavoite tai osatekijä edellyttää.

               4.2.2.Soveltaminen käsillä olevassa asiassa

                  Suunnitellun säädöksen pääasiallinen tavoite ja sisältö liittyvät yhteiseen kauppapolitiikkaan.

                  Sen vuoksi ehdotetun päätöksen aineellinen oikeusperusta on SEUT-sopimuksen 207 artikla.

               4.3.Päätelmät

                  Ehdotetun päätöksen oikeusperustana tulisi olla SEUT-sopimuksen 207 artikla yhdessä SEUT-sopimuksen 218 artiklan 9 kohdan kanssa.

               5.Suunnitellun säädöksen julkaiseminen

               Koska EU:n ja Ukrainan tulliasioiden alakomitean päätös muuttaa assosiaatiosopimusta, se on aiheellista julkaista Euroopan unionin virallisessa lehdessä sen jälkeen kun se on hyväksytty.

               Ehdotus

               NEUVOSTON PÄÄTÖS

               Euroopan unionin ja sen jäsenvaltioiden sekä Ukrainan välisellä assosiaatiosopimuksella perustetussa tulliasioiden alakomiteassa Euroopan unionin puolesta otettavasta kannasta siltä osin kuin on kyse käsitteen ’alkuperätuotteet’ määrittelyä ja hallinnollisen yhteistyön menetelmiä koskevan mainitun sopimuksen pöytäkirjan I korvaamisesta uudella pöytäkirjalla, jossa viitataan etuuskohteluun oikeuttavia Paneurooppa–Välimeri-alkuperäsääntöjä koskevaan alueelliseen yleissopimukseen

               EUROOPAN UNIONIN NEUVOSTO, joka

               ottaa huomioon Euroopan unionin toiminnasta tehdyn sopimuksen ja erityisesti sen 207 artiklan yhdessä sen 218 artiklan 9 kohdan kanssa,

               ottaa huomioon Euroopan komission ehdotuksen,

               sekä katsoo seuraavaa:

               (1)Unioni hyväksyi Euroopan unionin ja sen jäsenvaltioiden sekä Ukrainan välisen assosiaatiosopimuksen, jäljempänä ’sopimus’, neuvoston päätöksellä 2014/668/EU
                  3
               , ja sopimus tuli voimaan 1 päivänä syyskuuta 2017.

               (2)Sopimuksen pöytäkirjassa I, jäljempänä ’pöytäkirja I’, olevan 39 artiklan 1 kohdan nojalla sopimuksen IV osaston 5 luvun 83 artiklalla perustettu tulliasioiden alakomitea, jäljempänä ’tulliasioiden alakomitea’, voi hyväksyä muutoksia mainitun pöytäkirjan määräyksiin.

               (3)Pöytäkirjassa I olevan 39 artiklan 2 kohdan nojalla tulliasioiden alakomitea voi myös päättää, sen jälkeen kun Ukraina on liittynyt etuuskohteluun oikeuttavia Paneurooppa–Välimeri-alkuperäsääntöjä koskevaan alueelliseen yleissopimukseen
                  4
               , jäljempänä ’yleissopimus’, korvata kyseisessä pöytäkirjassa esitetyt alkuperäsäännöt yleissopimukseen liitetyillä säännöillä.

               (4)Yleissopimuksessa vahvistetaan sopimuspuolten välillä tehtyjen asiaankuuluvien sopimusten nojalla kaupan kohteena olevien tavaroiden alkuperää koskevat määräykset, ja se tuli voimaan unionin osalta 1 päivänä toukokuuta 2012 ja Ukrainan osalta 1 päivänä helmikuuta 2018.

               (5)Tulliasioiden alakomitean on määrä hyväksyä päätös, joka koskee käsitteen ’alkuperätuotteet’ määrittelyä ja hallinnollisen yhteistyön menetelmiä koskevan pöytäkirjan I korvaamista uudella pöytäkirjalla, jossa viitataan yleissopimukseen.

               (6)On aiheellista vahvistaa tulliasioiden alakomiteassa unionin puolesta otettava kanta, koska tulliasioiden alakomitean päätös tulee olemaan unionia sitova.

               (7)Yleissopimuksen 6 artiklassa määrätään, että kukin sopimuspuoli toteuttaa asianmukaiset toimenpiteet varmistaakseen yleissopimuksen tosiasiallisen soveltamisen. Tämän vuoksi pöytäkirja I olisi korvattava uudella pöytäkirjalla, jossa alkuperäsääntöjen osalta viitataan yleissopimukseen.

               (8)Tulliasioiden alakomiteassa unionin puolesta otettavan kannan olisi perustuttava tähän päätökseen liitettyyn päätösluonnokseen.

               (9)Koska tulliasioiden alakomitean päätös muuttaa pöytäkirjaa I, se olisi julkaistava Euroopan unionin virallisessa lehdessä.

               (10)Tulliasioiden alakomiteassa unionia edustaa Euroopan unionista tehdyn sopimuksen 17 artiklan 1 kohdan mukaisesti komissio,

               ON HYVÄKSYNYT TÄMÄN PÄÄTÖKSEN:

               1 artikla

               Euroopan unionin ja sen jäsenvaltioiden sekä Ukrainan välisen assosiaatiosopimuksen IV osaston 5 luvun 83 artiklalla perustetussa tulliasioiden alakomiteassa, jäljempänä ’tulliasioiden alakomitea’, unionin puolesta otettava kanta perustuu tähän päätökseen liitettyyn päätösluonnokseen.

               2 artikla

               Unionin edustajat tulliasioiden alakomiteassa voivat sopia vähäisistä muutoksista 1 artiklassa tarkoitettuun päätösluonnokseen ilman neuvoston asiasta tekemää uutta päätöstä.

               3 artikla

               Tämä päätös on osoitettu komissiolle.

               Tehty Brysselissä

                     Puheenjohtaja

                     Neuvoston puolesta

                     Puheenjohtaja

                     (1)

                        EUVL L 54, 26.2.2013, s. 4.

                     (2)

                        EUVL L 191, 22.7.2017, s. 11.

                     (3)

                        Neuvoston päätös 2014/668/EU, annettu 23 päivänä kesäkuuta 2014, Euroopan unionin ja Euroopan atomienergiayhteisön ja niiden jäsenvaltioiden sekä Ukrainan välisen assosiaatiosopimuksen allekirjoittamisesta Euroopan unionin puolesta III osaston (lukuun ottamatta määräyksiä, jotka liittyvät työntekijöinä toisen osapuolen alueella laillisesti työskentelevien kolmansien maiden kansalaisten kohteluun) ja IV, V, VI ja VII osaston sekä niitä koskevien liitteiden ja pöytäkirjojen osalta, ja sopimuksen väliaikaisesta soveltamisesta (EUVL L 278, 20.9.2014, s. 1).

                     (4)

                        EUVL L 54, 26.2.2013, s. 4.

    ---documentbreak---

               EUROOPAN KOMISSIO
            Bryssel3.7.2018
            COM(2018) 510 final
            LIITE
            asiakirjaan
            Ehdotus neuvoston päätökseksi
            Euroopan unionin ja sen jäsenvaltioiden sekä Ukrainan välisellä assosiaatiosopimuksella perustetussa tulliasioiden alakomiteassa Euroopan unionin puolesta otettavasta kannasta siltä osin kuin on kyse käsitteen ’alkuperätuotteet’ määrittelyä ja hallinnollisen yhteistyön menetelmiä koskevan mainitun sopimuksen pöytäkirjan I korvaamisesta uudella pöytäkirjalla, jossa viitataan etuuskohteluun oikeuttavia Paneurooppa–Välimeri-alkuperäsääntöjä koskevaan alueelliseen yleissopimukseen

               LIITE

               Luonnos
                  EU:N JA UKRAINAN TULLIASIOIDEN ALAKOMITEAN PÄÄTÖS N:o …/2018

               annettu ...

               EU:n ja Ukrainan assosiaatiosopimukseen kuuluvan, käsitteen ’alkuperätuotteet’ määrittelyä ja hallinnollisen yhteistyön menetelmiä koskevan pöytäkirjan I korvaamisesta

               EU:N JA UKRAINAN TULLIASIOIDEN ALAKOMITEA, joka

               ottaa huomioon Euroopan unionin ja Ukrainan välisen assosiaatiosopimuksen
                  1
                ja erityisesti sen 26 artiklan 2 kohdan,

               ottaa huomioon Euroopan unionin ja Ukrainan välisen assosiaatiosopimuksen pöytäkirjan I, joka koskee käsitteen ’alkuperätuotteet’ määrittelyä ja hallinnollisen yhteistyön menetelmiä,

               sekä katsoo seuraavaa:

               (1)Euroopan unionin ja Ukrainan välisen assosiaatiosopimuksen, jäljempänä ’sopimus’, 26 artiklan 2 kohdassa viitataan alkuperäsääntöjen osalta sopimuksen pöytäkirjaan I, jäljempänä ’pöytäkirja I’.

               (2)Sopimus tuli voimaan 1 päivänä syyskuuta 2017.

               (3)Pöytäkirjassa I olevan 39 artiklan mukaan sopimuksen IV osaston 5 luvun 83 artiklalla perustettu tulliasioiden alakomitea voi päättää muuttaa kyseisen pöytäkirjan määräyksiä ja korvata pöytäkirjassa esitetyt alkuperäsäännöt.

               (4)Etuuskohteluun oikeuttavia Paneurooppa–Välimeri-alkuperäsääntöjä koskevan alueellisen yleissopimuksen
                  2
               , jäljempänä ’yleissopimus’, tarkoituksena on korvata Paneurooppa–Välimerivyöhykkeen maiden välillä tällä hetkellä voimassa olevat alkuperäsääntöpöytäkirjat yhdellä oikeudellisella asiakirjalla.

               (5)Unioni allekirjoitti yleissopimuksen 15 päivänä kesäkuuta 2011. Yleissopimuksen 3 artiklan 1 kohdalla perustettu sekakomitea hyväksyi 16 päivänä toukokuuta 2017 antamallaan päätöksellä, että Ukraina olisi kutsuttava liittymään yleissopimukseen
                  3
               .

               (6)Unioni talletti hyväksymisasiakirjansa yleissopimuksen tallettajalle 26 päivänä maaliskuuta 2012. Ukraina talletti hyväksymisasiakirjansa yleissopimuksen tallettajalle 19 päivänä joulukuuta 2017. Näin ollen yleissopimus tuli voimaan sen 10 artiklan 2 kohdan mukaisesti unionin osalta 1 päivänä toukokuuta 2012 ja sen 10 artiklan 3 kohdan mukaisesti Ukrainan osalta 1 päivänä helmikuuta 2018.

               (7)Pöytäkirja I olisi sen vuoksi korvattava uudella pöytäkirjalla, jossa viitataan yleissopimukseen,

               ON HYVÄKSYNYT TÄMÄN PÄÄTÖKSEN:

               1 artikla

               Korvataan Euroopan unionin ja sen jäsenvaltioiden sekä Ukrainan välisen assosiaatiosopimuksen pöytäkirja I, joka koskee käsitteen ’alkuperätuotteet’ määrittelyä ja hallinnollisen yhteistyön menetelmiä, tämän päätöksen liitteessä olevalla tekstillä.

               2 artikla

               Tämä päätös julkaistaan Euroopan unionin virallisessa lehdessä.

               3 artikla

               Tämä päätös tulee voimaan päivänä, jona se hyväksytään.

               Sitä sovelletaan … päivästä …kuuta …

               Tehty ...

               EU:n ja Ukrainan tulliasioiden alakomitean puolesta

                     Puheenjohtaja

               Liite

               Pöytäkirja I

               alkuperätuotteiden käsitteen määritelmästä ja hallinnollisen yhteistyön menetelmistä

               1 artikla

               Sovellettavat alkuperäsäännöt

               1.
                     Tämän sopimuksen täytäntöön panemiseksi sovelletaan etuuskohteluun oikeuttavia Paneurooppa–Välimeri-alkuperäsääntöjä koskevan alueellisen yleissopimuksen
                  4
               , jäljempänä ’yleissopimus’, lisäystä I ja lisäyksen II asiaankuuluvia määräyksiä.

               2.
                     Kaikki yleissopimuksen lisäyksessä I ja lisäyksen II asiaankuuluvissa määräyksissä olevat viittaukset ”asiaankuuluvaan sopimukseen” katsotaan viittauksiksi tähän sopimukseen.

               2 artikla

               Riitojen ratkaiseminen

               1.
                     Jos yleissopimuksen lisäyksessä I olevassa 32 artiklassa määrätyistä tarkastusmenettelyistä syntyy riita, jota tarkastusta pyytävät ja tämän tarkastuksen tekemisestä vastaavat tulliviranomaiset eivät pysty keskenään sopimaan, asia saatetaan tulliasioiden alakomitean ratkaistavaksi. Tämän sopimuksen IV osaston (Kauppa ja kaupan liitännäistoimenpiteet) 14 luvussa (Riitojen ratkaiseminen) esitettyjä riitojenratkaisumenettelyä koskevia määräyksiä ei sovelleta.

               2.
                     Tuojan ja tuojamaan tulliviranomaisten väliset riidat ratkaistaan aina kyseisen maan lainsäädännön mukaisesti.

               3 artikla

               Pöytäkirjan muuttaminen

               Tulliasioiden alakomitea voi päättää tämän pöytäkirjan määräysten muuttamisesta.

               4 artikla

               Yleissopimuksen irtisanominen

               1.
                     Jos joko Euroopan unioni tai Ukraina ilmoittaa kirjallisesti yleissopimuksen tallettajalle aikeestaan irtisanoa yleissopimus sen 9 artiklan mukaisesti, Euroopan unioni ja Ukraina aloittavat viipymättä alkuperäsääntöjä koskevat neuvottelut tämän sopimuksen täytäntöön panemiseksi.

               2.
                     Yleissopimuksen lisäyksessä I olevia alkuperäsääntöjä ja soveltuvin osin sen lisäyksen II asiaankuuluvia määräyksiä, sellaisina kuin niitä sovelletaan irtisanomishetkellä, sovelletaan edelleen tähän sopimukseen tällaisten uudelleen neuvoteltujen alkuperäsääntöjen voimaantuloon asti. Yleissopimuksen lisäyksessä I olevia alkuperäsääntöjä ja soveltuvin osin sen lisäyksen II asiaankuuluvia määräyksiä tulkitaan kuitenkin irtisanomishetkestä alkaen siten, että ainoastaan Euroopan unionin ja Ukrainan välinen kahdenvälinen kumulaatio on sallittua.

               5 artikla

               Siirtymämääräykset – kumulaatio

               Sen estämättä, mitä yleissopimuksen lisäyksessä I olevan 16 artiklan 5 kohdassa ja 21 artiklan 3 kohdassa määrätään, silloin kun kumulaatioon osallistuvien joukossa on ainoastaan EFTA-valtioita, Färsaaret, Euroopan unioni, Turkki, vakautus- ja assosiaatioprosessiin osallistujia, Moldovan tasavalta, Georgia sekä Ukraina, alkuperäselvityksenä voidaan käyttää EUR.1-tavaratodistusta tai alkuperäilmoitusta.

                     (1)

                        EUVL L 161, 29.5.2014, s. 3.

                     (2)

                        EUVL L 54, 26.2.2013, s. 4.

                     (3)

                        Etuuskohteluun oikeuttavia Paneurooppa–Välimeri-alkuperäsääntöjä koskevan alueellisen yleissopimuksen sekakomitean päätös N:o 1/2017, annettu 16 päivänä toukokuuta 2017, Ukrainan hakemuksesta tulla etuuskohteluun oikeuttavia Paneurooppa–Välimeri-alkuperäsääntöjä koskevan alueellisen yleissopimuksen sopimuspuoleksi [2017/1367] (EUVL L 191, 22.7.2017, s. 11).

                     (4)

                        EUVL L 54, 26.2.2013, s. 4.


               EUROOPAN KOMISSIO
            Bryssel 22.11.2017
            COM(2017) 691 final
            2017/0308(NLE)
            Ehdotus
            NEUVOSTON PÄÄTÖS
            liikenneyhteisösopimuksessa perustetussa ministerineuvostossa Euroopan unionin puolesta esitettävästä kannasta

               PERUSTELUT

               1.EHDOTUKSEN SISÄLTÖ

               Tämä ehdotus koskee päätöstä liikenneyhteisön perustamista koskevassa sopimuksessa, jäljempänä ’liikenneyhteisösopimus’, perustetussa ministerineuvostossa Euroopan unionin puolesta esitettävästä kannasta ministerineuvoston työjärjestyksen hyväksymistä koskevan suunnitellun päätöksen osalta.

               2.EHDOTUKSEN TAUSTA

               2.1Sopimus liikenneyhteisön perustamisesta

               Bosnia ja Hertsegovinaa lukuun ottamatta kaikki osapuolet allekirjoittivat Länsi-Balkanin osapuolten (Albania, Bosnia ja Hertsegovina, Kosovo
                  1*, jäljempänä ’Kosovo’, entinen Jugoslavian tasavalta Makedonia, Montenegro ja Serbia) kanssa tehdyn liikenneyhteisösopimuksen englanninkielisen version Triestessä 12. heinäkuuta 2017 pidetyssä kuuden Länsi-Balkanin maan huippukokouksessa, ja Bosnia ja Hertsegovina allekirjoitti sopimuksen 18. syyskuuta 2017 Brysselissä. Osapuolet allekirjoittivat liikenneyhteisösopimuksen muut kieliversiot 9. lokakuuta 2017. Liikenneyhteisösopimusta on sen allekirjoittamisesta lähtien sovellettu väliaikaisesti sen 41 artiklan 3 kohdan mukaisesti. Unionin osalta väliaikaisesta soveltamisesta säädetään liikenneyhteisön perustamista koskevan sopimuksen allekirjoittamisesta Euroopan unionin puolesta ja sen väliaikaisesta soveltamisesta annetussa neuvoston päätöksessä
                  2
               .

               Euroopan unioni on liikenneyhteisösopimuksen osapuoli.

               2.2Ministerineuvosto

                  Liikenneyhteisösopimuksen 21 artiklassa perustetun ministerineuvoston tehtävänä on varmistaa asetettujen tavoitteiden saavuttaminen. Ministerineuvoston vastuulla on

               –a) antaa yleisiä toimintapoliittisia ohjeita;

               –b) seurata liikenneyhteisösopimuksen täytäntöönpanon etenemistä sekä sosiaalifoorumin esittämien ehdotusten mukaisia jatkotoimia;

               –c) antaa lausuntoja sihteeristön johtajan nimittämistä varten; sekä

               –d) päättää sihteeristön kotipaikasta.

                  Ministerineuvostossa on yksi edustaja kustakin osapuolesta. Kaikki EU:n jäsenvaltiot voivat osallistua tarkkailijoina. Jollei toisin säädetä, ministerineuvoston päätökset perustuvat yksimielisyyteen.

               2.3Ministerineuvoston suunniteltu säädös

                  Käsillä oleva päätösluonnos koskee ministerineuvoston työjärjestyksen hyväksymistä sille sopimuksen 21,22 ja 23 artiklalla määrättyjen tehtävien asianmukaisen suorittamisen ja täytäntöönpanon varmistamiseksi. Työjärjestysluonnoksessa käsitellään muun muassa ministerineuvoston kokouksiin osallistumista, ministerineuvoston puheenjohtajuutta, ministerineuvoston kokousten valmistelua ja tällaisiin kokouksiin sovellettavia menettelysääntöjä, ministerineuvoston mahdollisesti toteuttamiin erilaisiin toimiin sovellettavat menettelyt, tietojen julkistaminen sekä loppusäännökset. Työjärjestys tulee voimaan sen hyväksymispäivänä. Ministerineuvoston työjärjestyksen hyväksymistä koskeva päätös on oleellinen liikenneyhteisösopimuksen oikea-aikaisen täytäntöönpanon vuoksi.

                  Suunniteltu päätös sitoo osapuolia oikeudellisesti liikenneyhteistyösopimuksen 21 artiklan nojalla.

               3.UNIONIN PUOLESTA ESITETTÄVÄ KANTA

               Ministerineuvoston on olennaista hyväksyä työjärjestyksensä sille sopimuksen 21,22 ja 23 artiklalla määrättyjen tehtävien asianmukaisen suorittamisen ja täytäntöönpanon varmistamiseksi. Koska unioni on osapuolena liikenneyhteisösopimuksessa, sen kanta on tarpeen.

               Tässä mielessä muistutetaan, että liikenneyhteisösopimus on yksi tekijä, jolla voidaan vahvistaa alueellista yhteistyötä Länsi-Balkanin alueen kanssa, kuten selitetään tarkemmin komission ehdotuksessa neuvoston päätökseksi liikenneyhteisösopimuksen allekirjoittamisesta [COM(2017) 324 final, väliotsikko ”Yleinen tausta”].

               4.OIKEUSPERUSTA

               4.1Menettelyllinen oikeusperusta

               4.1.1 Periaatteet

                  Euroopan unionin toiminnasta tehdyn sopimuksen (SEUT) 218 artiklan 9 kohdassa määrätään neuvoston päätöksistä: ”sopimuksella perustetussa elimessä unionin puolesta esitettävien kantojen vahvistamisesta, silloin kun tämän elimen on annettava säädöksiä, joilla on oikeusvaikutuksia, lukuun ottamatta säädöksiä, joilla täydennetään tai muutetaan sopimuksen institutionaalisia rakenteita”.

                  Ilmaisu ’säädökset, joilla on oikeusvaikutuksia’ kattaa myös säädökset, joilla on oikeusvaikutuksia kyseiseen elimeen sovellettavan kansainvälisen oikeuden nojalla. Se kattaa myös välineet, joilla ei ole sitovaa vaikutusta kansainvälisen oikeuden nojalla, mutta jotka ”voivat vaikuttaa ratkaisevasti sen säännöstön sisältöön, jonka unionin lainsäätäjä antaa”
                     3
                  .

               4.1.2 Soveltaminen käsillä olevassa asiassa

               Ministerineuvosto on sopimuksella (liikenneyhteisösopimus) perustettu elin.

               Säädös, joka ministerineuvoston on annettava, on säädös, jolla on oikeusvaikutuksia. Ministerineuvosto on liikenneyhteisösopimuksella perustettu elin, jolla on valtuudet toteuttaa toimia liikenneyhteisösopimuksen 21 artiklan mukaisesti. Näin ollen sillä on katsottava olevan valtuudet hyväksyä työjärjestys, jotta se voi asianmukaisesti toteuttaa sille annetut tehtävät. Nämä työjärjestyksen säännöt sisältävät luonteensa vuoksi, ja koska ministerineuvostoa sääntelee kansainvälinen oikeus, osia, jotka sitovat oikeudellisesti ministerineuvoston jäseniä ja näin ollen myös unionin edustajaa. Tästä syystä sillä on katsottava olevan oikeusvaikutuksia

               Suunnitellulla säädöksellä ei täydennetä tai muuteta sopimuksen institutionaalisia rakenteita.

               Tämän vuoksi ehdotetun päätöksen menettelyllinen oikeusperusta on SEUT-sopimuksen 218 artiklan 9 kohta.

               4.2Aineellinen oikeusperusta

               4.2.1.Periaatteet

               SEUT-sopimuksen 218 artiklan 9 kohdan mukaan päätöksen aineellinen oikeusperusta riippuu lähinnä sen suunnitellun säädöksen tarkoituksesta ja sisällöstä, jota koskeva kanta unionin puolesta esitetään. Jos suunnitellulla säädöksellä on kaksi tavoitetta tai siihen sisältyy kaksi osatekijää ja jos näistä tavoitteista tai osatekijöistä toinen on mahdollista määritellä pääasialliseksi tavoitteeksi tai osatekijäksi, johon nähden toinen tavoite tai osatekijä on liitännäinen, SEUT-sopimuksen 218 artiklan 9 kohdan nojalla hyväksyttävällä päätöksellä on oltava vain yksi aineellinen oikeusperusta, eli se, jota pääasiallinen tai ensisijainen tavoite tai osatekijä edellyttää.

               Jos suunnitellulla säädöksellä on samanaikaisesti useita eri tavoitteita tai tekijöitä, jotka liittyvät erottamattomasti toisiinsa ilman, että jokin niistä on ainoastaan liitännäinen, SEUT-sopimuksen 218 artiklan 9 kohdan mukaisen päätöksen aineellisen oikeusperustan on sisällettävä poikkeuksellisesti kaikki vastaavat oikeusperustat.

               4.2.2.Soveltaminen käsillä olevassa asiassa

               Suunniteltu päätös on tarpeen liikenneyhteisösopimuksen asianmukaisen toiminnan kannalta. Liikenneyhteisösopimuksen tavoitteet ja tekijät liittyvät maantie-, rautatie- ja sisävesiliikenteeseen, jotka kuuluvat SEUT-sopimuksen 91 artiklan soveltamisalaan, sekä meriliikenteeseen, joka kuuluu SEUT-sopimuksen 100 artiklan 2 kohdan soveltamisalaan. Suunniteltu säädös koskee horisontaalisen luonteensa vuoksi kaikkia näitä tekijöitä. Kaikki kyseiset tekijät liittyvät erottamattomasti toisiinsa ilman, että jokin niistä olisi ainoastaan liitännäinen.

                  Ehdotetun päätöksen aineellinen oikeusperusta sisältää näin ollen seuraavat säädökset: SEUT-sopimuksen 91 artikla ja 100 artiklan 2 kohta.

                  4.3
                        Päätelmät

                  Ehdotetun päätöksen oikeusperustana olisi oltava SEUT-sopimuksen 91 artikla ja 100 artiklan 2 kohta yhdessä sen 218 artiklan 9 kohdan kanssa.

               2017/0308 (NLE)

               Ehdotus

               NEUVOSTON PÄÄTÖS

               liikenneyhteisösopimuksessa perustetussa ministerineuvostossa Euroopan unionin puolesta esitettävästä kannasta

               EUROOPAN UNIONIN NEUVOSTO, joka

               ottaa huomioon Euroopan unionin toiminnasta tehdyn sopimuksen ja erityisesti sen 91 artiklan ja 100 artiklan 2 kohdan yhdessä sen 218 artiklan 9 kohdan kanssa,

               ottaa huomioon Euroopan komission ehdotuksen,

               sekä katsoo seuraavaa:

               (1)Unioni allekirjoitti liikenneyhteisön perustamista koskevan sopimuksen liikenneyhteisön perustamista koskevan sopimuksen allekirjoittamisesta Euroopan unionin puolesta ja sen väliaikaisesta soveltamisesta 11 päivänä heinäkuuta 2017 annetun neuvoston päätöksen (EU) 2017/1937
                  4
                mukaisesti.

               (2)Liikenneyhteisösopimuksen 41 artiklan 3 kohdan mukaisesti liikenneyhteisösopimusta sovelletaan väliaikaisesti [XXX] alkaen Euroopan unionin ja Albanian tasavallan, Bosnia ja Hertsegovinan sekä Serbian tasavallan välillä.

               (3)On tärkeää, että ministerineuvosto hyväksyy työjärjestyksensä sille sopimuksen 21,22 ja 23 artiklalla määrättyjen tehtävien asianmukaisen suorittamisen ja täytäntöönpanon varmistamiseksi.

               (4)Ministerineuvosto hyväksyy työjärjestystään koskevan päätöksen toisessa kokouksessaan, joka pidetään vuoden 2018 loppuun mennessä.

               (5)On aiheellista määrittää ministerineuvostossa unionin puolesta esitettävä kanta, koska ministerineuvoston työjärjestystä koskeva päätös sitoo unionia.

               ON HYVÄKSYNYT TÄMÄN PÄÄTÖKSEN:

               1 artikla

               Unionin puolesta ministerineuvoston toisessa kokouksessa esitettävä kanta perustuu tämän päätöksen liitteenä olevaan ministerineuvoston päätösluonnokseen.

               Unionin edustajat ministerineuvostossa voivat hyväksyä pieniä muutoksia päätösluonnokseen ilman uutta neuvoston päätöstä.

               2 artikla

               Tämä päätös on osoitettu komissiolle.

               Tehty Brysselissä

                     Neuvoston puolesta

                     Puheenjohtaja

                     (1)
                  *
                        Tämä nimitys ei vaikuta asemaa koskeviin kantoihin, ja se on YK:n turvallisuusneuvoston päätöslauselman 1244 (1999) ja Kansainvälisen tuomioistuimen Kosovon itsenäisyysjulistuksesta antaman lausunnon mukainen.

                     (2)

                        EUVL L 278, 27.10.2017, s. 1.

                     (3)

                        Euroopan unionin tuomioistuimen 7. lokakuuta 2014 antama tuomio asiassa C-399/12 Saksa v. neuvosto, ECLI:EU:C:2014:2258, 61–64 kohta.

                     (4)

                        EUVL L 278, 27.10.2017, s. 1.

    ---documentbreak---

               EUROOPAN KOMISSIO
            Bryssel22.11.2017
            COM(2017) 691 final
            LIITE
            asiakirjaan
            neuvoston päätös
            liikenneyhteisösopimuksessa perustetussa ministerineuvostossa Euroopan unionin puolesta esitettävästä kannasta

               LIITE

               LIIKENNEYHTEISÖN MINISTERINEUVOSTON

               PÄÄTÖS N:o 2018/1

               D/2018/1/MC-TC, annettu … 2018, Ministerineuvoston työjärjestys

               LIIKENNEYHTEISÖN MINISTERINEUVOSTO, joka

               ottaa huomioon liikenneyhteisön perustamissopimuksen ja erityisesti sen 21, 22 ja 23 artiklan,

               ON PÄÄTTÄNYT SEURAAVAA:

               Ainoa artikla

               Hyväksytään tämän päätöksen liitteenä oleva ministerineuvoston työjärjestys.

               Tehty […], ... päivänä … 2018

               Ministerineuvoston puolesta

               ……………………………

               LISÄYS: LIIKENNEYHTEISÖN MINISTERINEUVOSTON TYÖJÄRJESTYS

               I.
                     YLEISTÄ

               1.
                     Tässä työjärjestyksessä vahvistetaan liikenneyhteisön perustamisesta tehdyn sopimuksen, jäljempänä ’sopimus’ toimielimenä toimivan ministerineuvoston toimintaan sovellettavat sisäiset menettelyt.

               2.
                     Jos tämän työjärjestyksen ja sopimuksen välillä vallitsee ristiriita, sovelletaan sopimuksen määräyksiä.

               II.
                     SOPIMUSPUOLET, TARKKAILIJAT JA MUUT OSALLISTUJAT

               1.
                     Sopimuspuolia edustavat ministerineuvostossa periaatteessa ministerit tai vastaavat henkilöt.

               2.
                     Sanotun rajoittamatta sopimuksen 22 artiklan toisen virkkeen mukaista tarkkailijoiden asemaa, puheenjohtaja ja varapuheenjohtaja, sellaisina kuin ne on III jakson 2 kohdassa tarkoitettu, voivat tarvittaessa sopia muiden valtioiden, kansainvälisten järjestöjen ja muiden elinten edustajien, mukaan lukien kansalaisyhteiskunnan edustajat, kutsumisesta tapauskohtaisesti tiettyihin ministerineuvoston kokouksiin tai niiden osiin.

               3.
                     Jos puheenjohtaja ja varapuheenjohtaja päättävät kutsua muiden valtioiden, kansainvälisten järjestöjen tai muiden elinten edustajia, puheenjohtaja ilmoittaa asiasta osapuolille ja liikenneyhteisön pysyvälle sihteeristölle, jäljempänä ’sihteeristö’ vähintään kolme viikkoa ennen kokousta. Osapuolet ja sihteeristö voivat toimittaa näkemyksensä puheenjohtajalle viiden työpäivän kuluessa tämän tiedon vastaanottamisesta.

               III.
                     PUHEENJOHTAJA

               1.
                     Ministerineuvoston puheenjohtajana toimii se Kaakkois-Euroopan osapuoli, joka toimii alueellisen ohjausryhmän puheenjohtajana sopimuksen 24 artiklan 6 kohdan ja alueellisen ohjausryhmän työjärjestyksessä vahvistettujen järjestelyjen mukaisesti.

               2.
                     Puheenjohtaja toimii ministerineuvoston puheenjohtajana. Sitä avustavat Euroopan unionin edustaja sekä seuraavan puheenjohtajavaltion edustaja, joita kutsutaan yhdessä varapuheenjohtajaksi.

               3.
                     Jos puheenjohtaja ei jossain tietyssä kokouksessa pysty hoitamaan tehtäviään, johtaa kokousta Euroopan unionin edustaja varapuheenjohtajan ominaisuudessa.

               IV.
                     KOKOUSTEN VALMISTELU

               1.
                     Sopimuksen 23 artiklan mukaisten vuosittain järjestettävien kokousten lisäksi ministerineuvosto voi pitää muita kokouksia tarvittaessa. Puheenjohtaja kutsuu tällaisessa tarkoituksessa pidettävät kokoukset koolle varapuheenjohtajan kanssa asiasta sovittuaan.

               2.
                     Puheenjohtaja päättää ministerineuvoston kokousten pitopaikan varapuheenjohtajaa ja sihteeristöä kuultuaan. Päätös on tehtävä vähintään kaksi kuukautta ennen kyseessä olevaa kokousta. Sihteeristö osallistuu muualla kuin sihteeristön toimipaikassa järjestettävien kokousten kustannuksiin talousarviota koskevien sisäisten sääntöjensä mukaisesti.

               3.
                     Puheenjohtaja, varapuheenjohtaja ja sihteeristö sopivat kokousten ajankohdat. Päivämäärät sovitaan periaatteessa vähintään kaksi kuukautta ennen kyseessä olevaa kokousta.

               4.
                     Puheenjohtaja, varapuheenjohtaja ja sihteeristö laativat ehdotuksen kokouksen esityslistaksi. Ehdotus kokouksen esityslistaksi ja mahdolliset siihen liittyvät asiakirjat toimitetaan osapuolille ja tarkkailijoille vähintään kaksi kuukautta ennen kokousta. Osapuolet voivat esittää huomautuksia ja ehdottaa uusia kohtia esityslistalle. Niitä kiinnostava aineisto on myös jaettava II jakson 2 kohdan mukaisesti kutsutuille edustajille.

               5.
                     Sihteeristö vastaa kokousten valmistelusta. Se ilmoittaa puheenjohtajalle ja varapuheenjohtajalle ajoittain ja pyynnöstä valmistelutilanteesta ja noudattaa näiden ohjeita ja neuvoja tältä osin.

               V.
                     MINISTERINEUVOSTON KOKOUKSET - MENETTELYSÄÄNNÖT

               1.
                     Ministerineuvoston kokoukset eivät ole julkisia, ellei ministerineuvosto toisin päätä.

               2.
                     Sopimuspuolella tai muulla kokoukseen osallistuvalla voi olla mukaan avustavia virkamiehiä. Heidän nimensä ja asemansa on ilmoitettava etukäteen sihteeristölle. Periaatteessa näitä virkamiehiä ei saa olla enempää kuin kolme millään osapuolella eikä enempää kuin kaksi millään muulla osallistujalla. Puheenjohtaja voi kuitenkin antaa lisäohjeita valtuuskuntakohtaisesta edustajien enimmäismäärästä.

               3.
                     Ministerineuvoston katsotaan olevan päätösvaltainen vain, jos neljä Kaakkois-Euroopan osapuolta ja Euroopan unioni ovat edustettuina.

               4.
                     Ministerineuvosto tekee ratkaisunsa yksimielisesti. Osapuolen pidättäytyminen äänestämästä ei estä osapuolta toteuttamasta toimenpiteitä edellyttäen, että tämän jakson 3 kohdassa edellytetty päätösvaltaisuus on saavutettu.

               5.
                     Kokouksen esityslista hyväksytään kokouksen alussa. Kiireellisissä tapauksissa asioita voidaan lisätä esityslistaan kokouksen aikana edellyttäen, että puheenjohtaja ja varapuheenjohtajat sopivat asiasta.

               6.
                     Tarkkailijat voivat käyttää puheenvuoroja puheenjohtajan luvalla tai pyynnöstä.

               7.
                     Edellä olevan II jakson 2 kohdan mukaisesti kutsut henkilöt voivat osallistua keskusteluihin, mutta he eivät voi osallistua minkäänlaisiin ministerineuvoston toimiin.

               8.
                     Kunkin kokouksen päätelmät laaditaan sihteeristön avustuksella. Puheenjohtaja allekirjoittaa päätelmät ja toimittaa ne osapuolille ja tarkkailijoille. Jos päätelmäluonnosta ei ole mahdollista saada valmiiksi ennen kyseisen kokouksen loppua, puheenjohtajan on huolehdittava siitä, että päätelmät tehdään valmiiksi ja jaetaan seitsemän kalenteripäivän kuluttua kokouksesta. Osapuoli voi pyytää oikaisuja seitsemän kalenteripäivän kuluessa päätelmäluonnoksen vastaanottamisesta. Puheenjohtaja huolehtii siitä, että päätelmien lopullinen versio jaetaan seitsemän päivän kuluessa huomioiden esittämiseen varatun määräajan päättymisen jälkeen.

               9.
                     Kaikki kokouksessa hyväksytyt yleiset toimintapoliittiset ohjeet tai toimenpiteet kirjataan päätelmiin.

               10.
                     Kokousten päätelmät eivät voi millään tavalla rajoittaa säädösten tai sopimuksen soveltamisalaa tai vaikutuksia. Sellaisia lausumia tai päätelmiä ei voida tehdä, jotka ovat ristiriidassa sitovien säännösten kanssa. Kokousten päätelmät eivät ole osa säädöksiä eikä niillä ole normatiivisia vaikutuksia.

               VI.
                     MINISTERINEUVOSTON KÄYTÖSSÄ OLEVAT TOIMET JA MENETTELYT

               1.
                     Ministerineuvosto hyväksymällä tapauskohtaisesti:

               - yleisiä toimintapoliittisia ohjeita ja

               - päätöksiä, suosituksia tai lausuntoja, jäljempänä ’toimenpiteet’.

               Ministerineuvoston toiminnan varmistamiseen liittyvien sääntöjen hyväksymistä sekä kertomusten hyväksymistä on pidettävä päätösten hyväksymisenä.

               2.
                     Puheenjohtaja allekirjoittaa yleiset toimintapoliittiset ohjeet ja toimenpiteet viipymättä niiden hyväksymisen tai muuttamisen jälkeen. Sihteeristö toimittaa ne sen jälkeen kaikille osapuolille.

               3.
                     Yleiset toimintapoliittiset ohjeet ja toimenpiteet tulevat voimaan päivänä, jona ne hyväksytään, ellei niissä muuta säädetä.

               Yleiset toimintapoliittiset ohjeet

               4.
                     Sopimuspuoli tai sihteeristö voi pyytää yleisten toimintapoliittisten ohjeiden hyväksymistä tai muuttamista. Pyyntö on tehtävä kirjallisesti ja sen on sisällettävä riittävästi tietoa sen perustelemiseksi, miksi ministerineuvoston on tarpeen hyväksyä ehdotetut ohjeet tai niihin tehtävät muutokset.

               5.
                     Pyynnön esittävän sopimuspuolen on toimitettava pyyntö kirjallisesti puheenjohtajalle sekä kopio pyynnöstä varapuheenjohtajalle ja sihteeristölle. Puheenjohtaja ilmoittaa asiasta muille sopimuspuolille seitsemän kalenteripäivän kuluessa pyynnön vastaanottamisesta. Pyynnön esittävän osapuolen tai sihteeristön on tarvittaessa tiedusteltava alueellisen ohjauskomitean kantaa.

               6.
                     Puheenjohtaja valmistelee varapuheenjohtajaa kuultuaan ja sen suostumuksella luonnoksen ministerineuvoston kannaksi, joka esitetään keskusteltavaksi seuraavassa ministerineuvoston kokouksessa.  Luonnos ministerineuvoston kannaksi on toimitettava osapuolille vähintään 30 kalenteripäivää ennen kokousta.

               7.
                     Yleiset toimintapoliittiset ohjeet voidaan hyväksyä tai niitä voidaan muuttaa asianmukaisesti perustelluissa tapauksissa ilman tämän jakson 4–6 kohdassa mainittuja toimia ja menettelyjä.

               Toimenpiteet

               9.
                     Toimenpiteet tai niiden muutokset hyväksytään samaan menettelyä noudattaen, ellei tässä työjärjestyksessä tai muissa ministerineuvoston vahvistamissa säännöissä muuta yksilöidä.

               10.
                     Osapuolen tai sihteeristön on tehtävä kaikki toimenpiteiden hyväksymistä tai muuttamista koskevat pyynnöt kirjallisesti vähintään 60 kalenteripäivää ennen sitä ministerineuvoston kokousta, jossa asiasta on tarkoitus keskustella.

               11.
                     Pyyntö on toimitettava puheenjohtajalle ja jäljennös siitä kaikille osapuolille ja sihteeristölle. Siihen on liitettävä asiaankuuluvat selitykset. Pyynnön esittävän osapuolen tai sihteeristön on tarvittaessa tiedusteltava alueellisen ohjauskomitean kantaa.

               12.
                     Toimenpiteet voidaan hyväksyä tai niitä voidaan muuttaa asianmukaisesti perustelluissa tapauksissa ilman tämän jakson 10 ja 11 kohdassa mainittuja toimia ja menettelyjä.

               Yleisten toimintapoliittisten ohjeiden ja toimenpiteiden hyväksyminen kirjeenvaihtona

               13.
                     Ministerineuvosto voi kokoustensa välisinä aikoina hyväksyä tai muuttaa yleisiä toimintapoliittisia ohjeita kirjeenvaihtona. Osapuolen tai pääsihteeristön pyydettyä yleisen toimintapoliittisen ohjeen tai toimenpiteen hyväksymistä kirjeenvaihtona puheenjohtaja päättää varapuheenjohtajaa kuultuaan ja sen suostumuksella, onko asia sellainen, että olisi sovellettava kirjeenvaihtomenettelyä.

               14.
                     Jos puheenjohtaja on päättänyt, että sovelletaan kirjeenvaihtomenettelyä, se pyytää sihteeristöä lähettämään kullekin osapuolelle pyynnön sekä sellaiset tiedot, jotka puheenjohtaja varapuheenjohtajaa kuultuaan ja sen suostumuksella katsoo tarpeellisiksi. Puheenjohtaja täsmentää lisäksi, varapuheenjohtajaa kuultuaan ja sen suostumuksella, voivatko osapuolet tehdä muutoksia pyyntöön ja millaisilla edellytyksillä.

               15.
                     Puheenjohtaja määrittää varapuheenjohtajaa kuultuaan ja sen suostumuksella päivämäärän ja kellonajan, johon mennessä vastausten on oltava perillä; määräaika ei missään tapauksessa saa olla aikaisempi kuin 10 kalenteripäivää tämän jakson 14 kohdassa tarkoitettujen tietojen toimittamispäivän jälkeen. Puheenjohtaja voi poikkeuksellisissa olosuhteissa pyynnöstä tai omasta aloitteestaan sekä varapuheenjohtajaa kuultuaan ja sen suostumuksella pidentää vastausten toimittamisen määräaikaa. Sellaisen osapuolen, joka ei ole vastannut kirjallisesti (mukaan lukien sähköpostitse toimitetut vastaukset) asetetussa määräajassa, katsotaan pidättäytyneen äänestämästä.

               VII.
                     TIETOJEN LUOVUTTAMINEN

               1.
                     Ellei toisin ole päätetty, lopulliset kokousasiakirjat (esimerkiksi esityslista ja päätelmät) asetetaan yleisön saataville sihteeristön verkkosivulla.

               2.
                     Alueellinen johtokomitea päättää yleisön oikeudesta tutustua ministerineuvoston hallussa oleviin asiakirjoihin sopimuksen 38 artiklan 2 ja 3 kohdan mukaisesti.

               VIII.
                     LOPPUSÄÄNNÖKSET

               1.
                     Tarkkailijoiden ja II jakson 2 kohdan mukaisesti kutsuttujen henkilöiden on noudatettava kaikkia osapuoliin sovellettavia luottamuksellisuutta koskevia vaatimuksia. Tällaiset vaatimukset on mainittava kyseessä olevan kokouksen päätelmissä.

               2.
                     Sopimuksen II jakson 2 kohdan mukaisesti kutsuttuja henkilöitä on ennen kyseisiin keskusteluihin osallistumista pyydettävä allekirjoittamaan luottamuksellisuuslauseke. Tällaiseen luottamuksellisuuslausekkeeseen on sisällytettävä sitoumus noudattaa tämän jakson ensimmäisessä kohdassa tarkoitettuja luottamuksellisuutta koskevia sääntöjä. Heitä ei oteta mukaan kyseisiin keskusteluihin, mikäli he kieltäytyvät allekirjoittamasta tällaista lauseketta.

               3.
                     Puheenjohtaja allekirjoittaa kaikki ministerineuvoston säädökset.

               4.
                     Ministerineuvosto hyväksyy kaikki tähän työjärjestykseen tehtävät muutokset.

               5.
                     Jos tämän työjärjestyksen soveltaminen tiettyyn tilanteeseen aiheuttaa tulkintavaikeuksia, antaa puheenjohtaja varapuheenjohtajaa kuultuaan ja sen suostumuksella ohjeet tilanteen ratkaisemiseksi.

               6.
                     Sihteeristö voi vuoden kuluttua tämän työjärjestyksen voimaantulosta ehdottaa tähän työjärjestykseen sellaisia muutoksia, jotka se katsoo hyödylliseksi tai tarpeelliseksi työjärjestyksen soveltamisesta saatujen käytännön kokemusten perusteella. Jos sopimuspuoli haluaa ehdottaa tällaista muutosta, sen on ensin otettava yhteyttä sihteeristöön.

               Tämä työjärjestys tulee voimaan päivänä, jona ministerineuvosto hyväksyy sen.